Blaze7451/Wiki-th-20250601 huggingface dataset:
ธงชาติลีชเทินชไตน์

ธงชาติลีชเทินชไตน์ เป็นธงสองสี คือสีน้ำเงินและสีแดง แบ่งครึ่งตามแนวนอน มุมบนด้านคันธงมีรูปมงกุฎ สีน้ำเงินแทนท้องฟ้า สีแดงแทน "ไฟในตอนเย็น" ที่มีการจุดทั่วไปในบ้านเรือน ส่วนมงกุฎแทน "ความเป็นอันหนึ่งอันเดียวของประชาชนและองค์พระประมุข" สีของมงกุฎยังไม่เป็นที่แน่ชัด โดย เดอะเวิลด์แฟกต์บุ๊ก และรอยเตอร์สระบุว่าเป็นสีทอง ในขณะที่แหล่งอื่น เช่น สารานุกรมบริตานิการะบุว่าเป็นสีเหลือง
ลีชเทินชไตน์ได้รับการสถาปนาในปี ค.ศ. 1719 ในฐานะราชรัฐของจักรวรรดิโรมันอันศักดิ์สิทธิ์และได้รับเอกราชในปี ค.ศ. 1866 ในช่วงเวลาดังกล่าวมีการเลือกสีน้ำเงินและสีแดงมาประกอบธง ในเดือนตุลาคม ค.ศ. 1921 รัฐธรรมนูญของลีชเทินชไตน์ประกาศใช้ธงนี้อย่างเป็นทางการ ต่อมาในปี ค.ศ. 1936 ระหว่างการแข่งขันกีฬาโอลิมปิกในปีนั้น รัฐบาลลีชเทินชไตน์พบว่าธงชาติของตนคล้ายกับธงชาติเฮติ จึงเสนอให้มีการเพิ่มรูปมงกุฎที่มุมบนด้านคันธง ธงรูปแบบดังกล่าวประกาศใช้เมื่อวันที่ 24 มิถุนายน ค.ศ. 1937
แบบธง

**ธงในอดีต**

**อ้างอิง**

**แหล่งข้อมูลอื่น**
ลีชเทินชไตน์
แบร์รี โคอี

แบร์รี เอส. ฮีค็อก (Barry S. Heacock; 26 พฤศจิกายน ค.ศ. 1934 – 16 กรกฎาคม ค.ศ. 2019) เป็นนักแสดงชาวอเมริกันที่ปรากฏตัวในภาพยนตร์และโทรทัศน์ตั้งแต่ปี ค.ศ. 1956–1978 เจ้าของรางวัลลูกโลกทองคำสาขาดาวรุ่งชายแห่งปี

**ประวัติ**
แบร์รี ฮีค็อก เกิดในลอสแอนเจลิส รัฐแคลิฟอร์เนีย พ่อของเขา ฟรานซิส เอลเมอร์ "แฟรงก์" ฮีค็อก ทำงานให้กับวอร์เนอร์บราเธอส์และเสียชีวิตด้วยอุบัติเหตุทางรถยนต์ขณะโคอีอายุได้ 6 ปี เขาเข้าเรียนที่มหาวิทยาลัยเซาเทิร์นแคลิฟอร์เนีย และถูกพบโดยแมวมองในระหว่างการเดินทางไปปาล์มสปริงส์ในช่วงกลางคริสต์ทศวรรษ 1950 หลังจากนั้น เขาได้เซ็นสัญญากับทเวนตีท์เซนจูรีฟอกซ์ในฐานะนักแสดง
ภาพยนตร์เรื่องแรก โคอีรับบทเป็นมิสเตอร์เดวิส ในภาพยนตร์เรื่อง เลิฟมีเทนเดอร์ (1956) ที่นำแสดงโดยเอลวิส เพรสลีย์ ปีถัดมา เขารับบทเป็นร็อดนีย์ แฮริงตัน ในภาพยนตร์เรื่อง เพย์ตันเพลซ อิงจากนวนิยายในชื่อเดียวกันของเกรซ เมทาลีอัส ในปี ค.ศ. 1958 เขาปรากฏตัวในภาพยนตร์เรื่อง เดอะบาร์วาดอส ของเฮนรี คิง และในปี ค.ศ. 1959 ในภาพยนตร์เรื่อง บัตน็อตฟอร์มี ของวอลเตอร์ แลง
ในปี ค.ศ. 1960 โคอีรับบทเป็นสตู คริสเตียน ใน วันฟุตอินเฮลล์ ร่วมกับแอลัน แลดด์และดอน เมอร์เรย์ ภาพยนตร์เกี่ยวกับชายคนหนึ่งที่สูญเสียภรรยาไป เพราะไม่สามารถจ่ายค่ารักษาได้ ในปีเดียวกันนั้นเอง โคอีได้รับรางวัลลูกโลกทองคำสาขาดาวรุ่งชายแห่งปี ร่วมกับเจมส์ ชิเกตา, ทรอย ดอนนาฮิว และจอร์จ แฮมิลตัน
ในปี ค.ศ. 1962 เขารับบทเป็นฟีลอนใน เดอะทรีฮันเดรดสปาร์ตันส์ ในปี ค.ศ. 1966 ผู้ช่วยด้านการสื่อสารใน ท่องทะเลเลือด และวอลต์ คิลบี ใน เดอะแคต เขายังรับบทเป็นเฟรด เซาน์เดอส์ ใน ดอกเตอร์เดธ: ซีกเกอร์ออฟโซลส์ ในปี ค.ศ. 1973 และรับบทเป็นนักข่าวในภาพยนตร์ชีวประวัติเรื่อง แมกอาร์เธอร์ แสดงนำโดยนักแสดงเจ้าของรางวัลออสการ์อย่าง เกรกอรี เพก และแสดงภาพยนตร์เป็นครั้งสุดท้ายในบทบาทอาจารย์สอนดำน้ำ ทอม แอนดรูส์ ในภาพยนตร์เรื่อง จอว์ส 2
ด้านชีวิตส่วนตัว โคอีแต่งงานกับชาวนอร์เวย์ชื่อ โจรันน์ คริสเตียนเซน (Jorunn Kristjansen) อดีตนางงามจักรวาล 1959 ซึ่งตอนนี้ทำงานเป็นจิตรกร (เกิด ค.ศ. 1940) ลูกชายของพวกเขาชื่อ วิลเลียม ชีว์ โคอี (เกิด ค.ศ. 1966) หลังจากอำลาวงการแสดง โคอีเปิดธุรกิจด้านอาหารเสริมและอาศัยอยู่ในเบรนต์วูด ลอสแอนเจลิส เป็นเวลาหลายปี และเสียชีวิตเมื่อวันที่ 16 กรกฎาคม ค.ศ. 2019 ด้วยโรคไขกระดูกเสื่อม

**ผลงานการแสดง**

**ภาพยนตร์**
 1956: เลิฟมีเทนเดอร์- 1957: เพย์ตันเพลซ- 1958: เดอะบาร์วาดอส- 1959: อะไพรเวทส์แอฟแฟร์- 1959: บัตน็อตฟอร์มี- 1960: วันฟุตอินเฮลล์- 1960: เดอะวิซาร์ดออฟแบกแดด- 1962: ดอกเตอร์เดธ: ซีกเกอร์ออฟโซลส์- 1965: อะเลตเตอร์ทูแนนซี- 1966: เดอะแคต- 1966: ท่องทะเลเลือด- 1971: เดอะเซเวนมินิตส์- 1972: วันมินิตบีฟอร์เด- 1973: ดอกเตอร์เดธ: ซีกเกอร์ออฟโซลส์'- 1976: อีลออมเบร์เดนูโด- 1977: แมกอาร์เธอร์- 1978: จอว์ส 2

**ละครโทรทัศน์**
 1956: ไชแอนน์- 1955, 1957: เดอะทเวนตีท์เซนจูรีฟอกซ์อาวเออร์- 1961–1962: ฟอลโลเดอะซัน- 1962: โบนันซา- 1966: โวยาจทูเดอะบอตทอมออฟเดอะซี- 1970: แบร็กเคนเวิลด์- 1971: มิชชัน: อิมพอสซิเบิล- 1974: เจเนอรัลฮอสพิทัล- 1975: เดอะแมรีไทเลอร์มัวร์โชว์- 1976: อาร์เธอร์เฮลีย์เดอะมันนีเชนเจอส์- 1977: เอบีซีอาฟเตอร์สคูลสเปเชียลส์

**อ้างอิง**

**แหล่งข้อมูลอื่น**
0168627
หมวดหมู่:บุคคลที่เกิดในปี พ.ศ. 2477
หมวดหมู่:บุคคลที่เสียชีวิตในปี พ.ศ. 2562
หมวดหมู่:นักธุรกิจชาวอเมริกัน
หมวดหมู่:นักแสดงชายชาวอเมริกัน
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:นักแสดงชายชาวอเมริกันในศตวรรษที่ 20
หมวดหมู่:บุคคลจากลอสแอนเจลิส
ซีลพิลโลว์

ซีลพิลโลว์ (Seal Pillow) วงอินดี้ป็อปสัญชาติไทยจากค่าย "ปริณามมิวสิค" เป็นที่รู้จักในคอเพลงอินดี้อย่างเพลง "รองเท้าผ้าใบ" , "โพราลอยด์" และ "หนัก" ก่อนที่จะปล่อยอัลบั้มเต็มชุดแรกอย่าง "Camel Traveling" เมื่อปี 2557 วงมักเป็นที่โดดเด่นและพูดถึงอยู่บ่อยครั้งสำหรับนางเอกมิวสิควิดิโอ หลังห่างหายไปถึงสองปี โดยสมาชิกวงบางคนก็มีโปรเจกต์ดนตรีอย่างเฉลิม นักร้องนำ ก็ร่วมวง Gym and Swim และปล่อยอัลบั้มเต็มที่ชื่อ Seasick ออกมาเมื่อปี 2559 ขณะที่อารอน และ อารยา ก็อยู่เบื้องหลังวงดนตรีอย่าง Wave and So พวกเขากลับมาพร้อมซิงเกิ้ลเปิดตัวอัลบั้มชุดที่ 2 "Sensei"

**ประวัติ**
ซีลพิลโลว์มีจุดเริ่มต้นจากการเป็นเพื่อนกันในมหาลัยกรุงเทพของ เฉลิม, ปกรณ์ และอารอน รวมตันเล่นดนตรีในเวลาว่าง หลังจากเรียนจบทุกคนอยากที่จะทำเพลงของตัวเองขึ้นมา จึงนำเดโมเพลงมาเสนอกับค่ายปริณามมิวสิค จากนั้นก็ชักชวน มกรา และ อารยา ผู้ที่มีความสามารถในการแต่งเพลงให้กับศิลปินในค่ายปริณามมิวสิคเข้ามาร่วมเติมเต็มวงในที่สุด พวกเขาปล่อยซิงเกิ้ลแรกในเดือนมกราคม 2556 "รองเท้าผ้าใบ" ซึ่งติดชาร์จวิทยุต่างๆอย่างมาก ก่อนที่จะปล่อยซิงเกิ้ลลำดับที่ 2 "โพลารอยด์" ซึ่งถูกนำไปเป็นเพลงประกอบซี่รียวัยรุ่น ฮอร์โมนส์ วัยว้าวุ่น และซิงเกิ้ลลำดับที่ 3 ขอเมารักให้หัวปักหัวปำ ซิงเกิ้ลลำดับที่ 4  "โอ๋" ซิงเกิ้ลลำดับที่ห้า "หนัก" และซิงเกิ้ลลำดับสุดท้าย "รมิตา" ก่อนจะปล่อยอัลบั้มเต็มชุดแรกในปี 2557 "CAMEL TRAVELING" ในระหว่างนี้มกรา มือกีตาร์ได้ลาออก ได้กฤต พรเสริมสุข มาแทนที่ โดยสมาชิกวงบางคนก็มีโปรเจกต์ดนตรีอย่างเฉลิม นักร้องนำ ก็ร่วมวง Gym and Swim และปล่อยอัลบั้มเต็มที่ชื่อ Seasick ออกมาเมื่อปี 2559 ขณะที่อารอน ก็อยู่เบื้องหลังวง Wave And so ร่วมกับอารยา และยังเป็นทีมงาน Scene Seen Space พวกเขาปล่อยซิงเกิ้ลใหม่หลังห่างหายไปสองปี  “Sensei” ซิงเกิ้ลเปิดตัวอัลบั้มชุดที่ 2

**อัลบั้ม**
Camel Traveling  (ออกจำหน่าย 5 พฤศจิกายน 2557)
สังกัด ปริณามมิวสิค
#ทัศนศึกษา
#โพลารอยด์​
#โอ๋ 
#อยากให้
#รองเท้าผ้าใบ 
#อิง 
#หนัก 
#ชะเง้อชะแง้
#รมิตา 
#ขอเมารักให้หัวปักหัวปำ
#แมวหาย 
#ในตอนนั้น

**สมาชิก**

**สมาชิกปัจจุบัน**
เฉลิมพล สูงศักดิ์ (ร้องนำ) (2555 - ปัจจุบัน) 
*อารอน อุดมลาภ (กีตาร์) (2555 - ปัจจุบัน) 
*อารยา สุวรรณโกมล (กลอง)(2555 - ปัจจุบัน) 
*ปกรณ์ จุฬพุฒิพงษ์ (เบส) (2555 - ปัจจุบัน) - กฤต พรเสริมสุข (กีตาร์) (2557 - ปัจจุบัน)

**อดีตสมาชิก**
 มกรา จิตต์เที่ยงธรรม (กีตาร์) (2555 - 2557) 

**อ้างอิง**
หมวดหมู่:กลุ่มดนตรีอินดี้ร็อกสัญชาติไทย
หมวดหมู่:กลุ่มดนตรีที่ก่อตั้งในปี พ.ศ. 2555
หมวดหมู่:กลุ่มดนตรีไทยในยุค 2010
ลูคัส แบล็ค

ลูคัส ยอร์ก แบล็ค (เกิดเมื่อวันที่ 29 พฤศจิกายน 1982) เขาเป็นนักแสดงภาพยนตร์และโทรทัศน์ชาวอเมริกัน เขาเป็นที่รู้จักในบทบาทของเขาในซีรีส์โทรทัศน์ CBS เรื่อง อเมริกัน กอธิค (1995) และร่วมแสดงในภาพยนตร์เช่น สลิงเบลด (1996), สุภาพบุรุษอาชา (2000) แฟลช (1997), Crazy in Alabama Friday Night Lights (2004), พลระห่ำสงครามนรก (2005), เร็ว..แรงทะลุนรก ซิ่งแหกพิกัดโตเกียว (2006), Get Low (2009), สงครามเทวาล้างนรก (2010) และ เซเว่นเดย์อินยูโทเปีย (2011) ตั้งแต่เดือนกันยายนปี 2014 เขาได้รับบทเป็นสายลับพิเศษที่มีชื่อว่า คริสโตเฟอร์ ลาซาลล์ ในซีรีส์โทรทัศน์ CBS เรื่อง NCIS: New Orleans 2014-2017
**ประวัติ=
ลูคัส แบล็ค ร่วมแสดงอยู่ในภาพยนตร์ดราม่ายุคสงครามของแซม เมนเดส เรื่อง Jarhead ซึ่งแสดงนำโดยเจค จิลเลนฮาล, เจมี่ ฟ็อกซ์ และปีเตอร์ ซาร์สการ์ด และในภาพยนตร์ดราม่าเกี่ยวกับฟุตบอลในปี 2004 ของปีเตอร์ เบิร์ก เรื่อง Friday Night Lights ที่เขาแสดงประกบบทกับบิลลี่ บ๊อบ ธอร์นตัน แบล็คมีความสัมพันธ์ที่ยาวนานกับธอร์นตัน ซึ่งเริ่มต้นจากการรับบทอันยากจะลืมเลือนในภาพยนตร์รางวัลออสการ์ของธอร์นตัน เรื่อง Sling Blade เขายังกลับไปร่วมงานกับธอร์นตันอีกครั้งในภาพยนตร์ของคอร์แม็ค แม็คคาร์ธี่ เรื่อง All the Pretty Horses
แบล็คที่ไม่เคยเรียนทางด้านการแสดงมาก่อนเลย ประเดิมผลงานชิ้นแรกตอนอายุ 11 ปี โดยร่วมแสดงกับเควิน คอสต์เนอร์ ในภาพยนตร์ปี 1994 ของจอห์น แอฟเน็ต เรื่อง The War หลังจากนั้นเขาได้ร่วมแสดงในภาพยนตร์ของร็อบ ไรเนอร์ เรื่อง The Ghosts of Mississippi, ผลงานการกำกับเรื่องแรกของแอนโตนิโอ แบนเดอรัส เรื่อง Crazy in Alabama และภาพยนตร์เวอร์ชันจอเงินของร็อบ โบว์แมน เรื่อง The X Files 
แบล็คยังร่วมแสดงกับจู๊ด ลอว์ ในภาพยนตร์ของแอนโธนี่ มิงเกลล่า เรื่อง Cold Mountain และในภาพยนตร์อินดี้ เรื่อง Killer Diller และ Deepwater

**ผลงาน**

**การแสดงภาพยนตร์**

**การแสดงทีวีซีรีส์**
**รางวัลและการเสนอชื่อเข้าชิง=

**อ้างอิง==
พอล มุนี

เฟรดริช เมชีแลม ไมเออร์ เวย์เซนฟรอนด์ (Frederich Meshilem Meier Weisenfreund; 22 กันยายน ค.ศ. 1895 – 25 สิงหาคม ค.ศ. 1967) เป็นนักแสดงชาวอเมริกัน เกิดในลวีฟและเติบโตในชิคาโก มีผลงานการแสดงภาพยนตร์ทั้งหมด 25 เรื่อง เข้าชิงรางวัลออสการ์ 4 ครั้ง และได้รับรางวัลออสการ์ สาขานักแสดงนำชายยอดเยี่ยม จากการรับบทเป็นหลุยส์ ปาสเตอร์ ในภาพยนตร์เรื่อง The Story of Louis Pasteur (1936) และได้รับรางวัลนักแสดงนำชายยอดเยี่ยมจากเทศกาลภาพยนตร์นานาชาติเวนิส รวมถึงมีผลงานแสดงในละครบรอดเวย์อีกหลายเรื่อง เขายังได้รับรางวัลโทนีสาขานักแสดงนำชายยอดเยี่ยม จากการแสดงในละครบรอดเวย์เรื่อง Inherit the Wind
ด้านชีวิตส่วนตัว มุนีเป็นคน "ขี้อายมาก" เขาชอบอ่านหนังสือและไปเดินเล่นกับภรรยาของเขาที่เซ็นทรัลพาร์ก เขามักจะมาถึงโรงละครภายในเวลา 7.30 น. เพื่อเตรียมพร้อมสำหรับการแสดงในคืนนั้น หลังเกษียณจากการแสดงเขาอาศัยอยู่ในแคลิฟอร์เนีย และใช้เวลาไปกับการอ่านหนังสือและฟังวิทยุ พอล มุนี เสียชีวิตจากโรคหัวใจเมื่อวันที่ 25 สิงหาคม ค.ศ. 1967 อายุได้ 71 ปี ร่างของมุนีถูกฝังที่สุสานฟอร์เอเวอร์ฮอลลีวูด ชีวประวัติของเขาเขียนโดยเจอโรม ลอว์เรนซ์ ภาพยนตร์เพลงเรื่อง Actor: The Paul Muni Story (1978) สร้างมาจากชีวิตจริงของเขา โดยมีเฮอร์เชล เบอร์นาร์ดี แสดงนำ

**อ้างอิง**

**แหล่งช้อมูลอื่น**
 612847- 750
หมวดหมู่:บุคคลที่เกิดในปี พ.ศ. 2438
หมวดหมู่:บุคคลที่เสียชีวิตในปี พ.ศ. 2510
หมวดหมู่:นักแสดงชายชาวอเมริกัน
หมวดหมู่:นักแสดงชายชาวอเมริกันในศตวรรษที่ 20
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:ผู้ที่ได้รับรางวัลโทนี
โรงเรียนสาธิต

โรงเรียนสาธิต (Demonstration School) เป็นโรงเรียนที่จัดตั้งขึ้นภายใต้การดูแลของคณะศึกษาศาสตร์/ครุศาสตร์ของมหาวิทยาลัยต่าง ๆ เพื่อให้เป็นสถานฝึกปฏิบัติการทางการศึกษา และเป็นสถานที่ฝึกการปฏิบัติงานของคณะศึกษาศาสตร์/ครุศาสตร์ก่อนที่นิสิตนักศึกษาจะสำเร็จการศึกษา
โรงเรียนสาธิต คือ โรงเรียนประถมและมัธยมในกำกับของมหาวิทยาลัยต่าง ๆ เพื่อให้เป็นสถานฝึกปฏิบัติการทางการศึกษาและเป็นสถานที่ฝึกการปฏิบัติงานของนักศึกษาหรือเด็กฝึกงานเพื่อที่จะเป็นคุณครูในอนาคตหรือเพื่อใช้เป็นสถานที่ศึกษาวิจัยงานต่างๆ
สำหรับโรงเรียนสาธิตในประเทศไทยนั้นจะเป็นโรงเรียนที่จัดตั้งขึ้นภายใต้การดูแลของคณะศึกษาศาสตร์หรือคณะครุศาสตร์ของมหาวิทยาลัยต่าง ๆ เพื่อให้เป็นสถานฝึกปฏิบัติการทางการศึกษาและเป็นสถานที่ฝึกการปฏิบัติงานของคณะศึกษาศาสตร์หรือคณะครุศาสตร์ก่อนที่นิสิตนักศึกษาจะสำเร็จการศึกษา

**การสังเกตการณ์ในห้องเรียน**
โรงเรียนสาธิตเดิมในมหาวิทยาลัยวิสคอนซิน-โอแคลร์มีกระจกบนชั้นข้างบนเพื่อให้อาจารย์สามารถดูห้องเรียนได้
โรงเรียนสาธิตเดิมในมหาวิทยาลัยวิสคอนซิน-โอแคลร์มีกระจกไว้เพื่อให้อาจารย์สามารถสังเกตการณ์ห้องเรียนได้
การสังเกตการณ์ในห้องเรียนอาจสังเกตการณ์ได้โดยอาจารย์ในมหาวิทยาลัยเพื่อประเมินคุณครูหรือนักเรียนด้วยกระจกหรือกล้องต่างๆที่ถูกซ่อนไว้โดยที่ไม่ให้นักเรียนรู้ว่าอยู่จุดไหน แต่สำหรับโรงเรียนสาธิตในปัจจุบันเกือบทั้งหมดได้มีการเปลี่ยนจากกระจกมาเป็นกล้องวงจรปิดแล้ว แต่ต่างจากโรงเรียนอื่นโดยกล้องวงจรปิดที่ติดตั้งนั้นนักเรียนจะไม่สามารถรู้ได้ว่ากล้องวงจรปิดถูกติดตั้งไว้ที่จุดไหนบ้าง

**สังกัดของโรงเรียนสาธิต**

**สังกัดมหาวิทยาลัยของรัฐ**
โรงเรียนสาธิตในสังกัดมหาวิทยาลัยของรัฐ มีทั้งหมด 4 แห่ง ดังนี้

**สังกัดมหาวิทยาลัยในกำกับของรัฐ**
โรงเรียนสาธิตในสังกัดมหาวิทยาลัยในกำกับของรัฐ มีทั้งหมด 40 แห่ง ดังนี้

**สังกัดมหาวิทยาลัยราชภัฏ**
โรงเรียนสาธิตในสังกัดมหาวิทยาลัยราชภัฏ มีทั้งหมด 32 แห่ง ดังนี้

**สังกัดมหาวิทยาลัยเทคโนโลยีราชมงคล**
ปัจจุบัน โรงเรียนสาธิตในสังกัดมหาวิทยาลัยเทคโนโลยีราชมงคล มีทั้งหมด 3 แห่ง ดังนี้
# โรงเรียนสาธิตนวัตกรรม มหาวิทยาลัยเทคโนโลยีราชมงคลธัญบุรี
# โรงเรียนอนุบาลสาธิตราชมงคล มหาวิทยาลัยเทคโนโลยีราชมงคลธัญบุรี
# โรงเรียนสาธิตเตรียมวิศวกรรมและเทคโนโลยี มหาวิทยาลัยเทคโนโลยีราชมงคลอีสาน

**สังกัดมหาวิทยาลัยเอกชน**
ปัจจุบัน โรงเรียนสาธิตในสังกัดมหาวิทยาลัยเอกชน มีทั้งหมด 5 แห่ง ดังนี้
# โรงเรียนสาธิตมหาวิทยาลัยกรุงเทพธนบุรี
# โรงเรียนสาธิตสถาบันการจัดการปัญญาภิวัฒน์
# โรงเรียนสาธิตแห่งมหาวิทยาลัยรังสิต
# โรงเรียนสาธิตแห่งมหาวิทยาลัยรังสิต เชียงใหม่
# โรงเรียนสาธิตปฐมวัย มหาวิทยาลัยหอการค้าไทย

**อ้างอิง**

สาธิต
แม่แบบ:เหตุการณ์ปัจจุบัน/2560 เมษายน 12

* รักษาราชการแทนปลัดกระทรวงดิจิทัลเพื่อเศรษฐกิจและสังคม ลงนามประกาศกระทรวงดิจิทัลเพื่อเศรษฐกิจและสังคม ให้ประชาชนงดการติดตาม ติดต่อหรือเผยแพร่เนื้อหาข้อมูลของสมศักดิ์ เจียมธีรสกุล, ปวิน ชัชวาลพงศ์พันธ์ และแอนดรูว์ แม็กเกรเกอร์ มาร์แชลล์ โดยอ้างคำสั่งศาลอาญาให้ระงับการแพร่หลายซึ่งข้อมูลคอมพิวเตอร์อันไม่เหมาะสมตามพระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ. 2550  (มติชน)
}
พโยม จุลานนท์

พันโท พโยม จุลานนท์ (12 มีนาคม พ.ศ. 2452 - 7 กันยายน พ.ศ. 2523) เป็นทหารบกและนักการเมืองชาวไทย หัวหน้าพรรคคอมมิวนิสต์แห่งประเทศไทย เป็นบิดาของ พลเอก สุรยุทธ์ จุลานนท์ นายกรัฐมนตรีไทยคนที่ 24 และประธานองคมนตรีไทยคนปัจจุบัน

**ประวัติ**
พโยมเกิดที่ตำบลคลองกระแชง อำเภอเมือง จังหวัดเพชรบุรี เป็นบุตรของพระยาวิเศษสิงหนาท (ยิ่ง จุลานนท์) แห่งเมืองเพชรบุรี ต้นตระกูลจุลานนท์ กับคุณหญิงเก๋ง วิเศษสิงหนาท อีกทั้งยังเป็นบุตรเขยของพระยาศรีสิทธิสงคราม (ดิ่น ท่าราบ) พโยมกลายเป็นพันธมิตรของ จอมพล แปลก พิบูลสงคราม ในคราวรัฐประหาร พลเรือตรี ถวัลย์ ธำรงนาวาสวัสดิ์และ ปรีดี พนมยงค์ ในปี พ.ศ. 2490 หลังจากนั้นพโยมก็ไม่เห็นด้วยกับหัวหน้าคณะรัฐประหารและเริ่มปฏิวัติล้มเหลว พโยมจึงต้องลี้ภัยไปยังประเทศจีน ผ่านทางอำเภอแม่สาย และประเทศพม่า
พโยมกลับมาประเทศไทยอีกครั้งในปี พ.ศ. 2500 เพื่อลงเลือกตั้งทั่วไปในเดือนมีนาคม และได้เป็นสมาชิกสภาผู้แทนราษฎรจังหวัดเพชรบุรี ในปีเดียวกันจอมพล สฤษดิ์ ธนะรัชต์ รัฐประหารรัฐบาลจอมพล แปลก พิบูลสงคราม พโยมก็ได้ลาครอบครัวไปปฏิบัติการใต้ดิน โดยใช้ชื่อ สหายตู้คำตัน ภายหลังจากการเข้าร่วมเป็นสมาชิกคณะกรรมการกลางพรรคคอมมิวนิสต์แห่งประเทศไทย พโยมได้รับการแต่งตั้งเป็นเสนาธิการกองทัพปลดแอกประชาชนไทย
พโยมสมรสกับอัมโภช ท่าราบ มีบุตร 3 คน คือ 
# อัมพร ทีขะระ
# พลเอก สุรยุทธ์ จุลานนท์
# นภาวดี ศิริภักดี
ภายหลังการหลบซ่อนตัวและสงครามซ่องโจรเป็นระยะเวลาเกือบทศวรรษ พโยมเป็นโรคหัวใจล้มเหลว ต้องนำตัวไปรักษาตัวที่ปักกิ่งในปี พ.ศ. 2521 และได้เสียชีวิตในเวลาต่อมา

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
 Nation Weekender, 'สหายคำตัน' คนดีในหัวใจ พล.อ.สุรยุทธ์ ('Comrade Khamtan', A Good Man in the Heart of General Surayud), 9 December 2005
หมวดหมู่:บุคคลจากอำเภอเมืองเพชรบุรี
หมวดหมู่:ทหารบกชาวไทย
หมวดหมู่:นักการเมืองจากจังหวัดเพชรบุรี
หมวดหมู่:สมาชิกสภาผู้แทนราษฎรจังหวัดเพชรบุรี
หมวดหมู่:พรรคชาติสังคม
หมวดหมู่:พรรคคอมมิวนิสต์แห่งประเทศไทย
หมวดหมู่:นักลัทธิคอมมิวนิสต์
หมวดหมู่:ชาวไทยที่เสียชีวิตในประเทศจีน
หมวดหมู่:ผู้ได้รับเหรียญพิทักษ์รัฐธรรมนูญ
หมวดหมู่:ผู้ลี้ภัยชาวไทย
หมวดหมู่:บุพการีของนายกรัฐมนตรีไทย
จัสต์คอส 3

จัสต์คอส 3 (Just Cause 3) เป็นวิดีโอเกมแอ็กชันผจญภัยโลกเปิด พัฒนาโดยทีมแอวาลานช์สตูดิโอส์ และจำหน่ายโดยสแควร์อีนิกซ์ เกมเปิดตัวในวันที่ 11 พฤศจิกายน ค.ศ. 2014 เป็นเกมที่สามในเกมชุดจัสต์คอส และเป็นภาคต่อของเกมจัสต์คอส 2 ที่จำหน่ายในปี ค.ศ. 2010 เกมจำหน่ายทั่วโลกในวันที่ 1 ธันวาคม ค.ศ. 2015 สำหรับไมโครซอฟท์ วินโดวส์ เพลย์สเตชัน 4 และเอกซ์บอกซ์ วัน
เนื้อเรื่องเริ่มขึ้นหลังเหตุการณ์ภาคที่แล้วหกปี จัสต์คอส 3 เล่าเกี่ยวกับตัวเอก ริโก โรดริเกซ ขณะเขาเดินทางกลับมาที่ เมดิชี ประเทศสมมุติแถบเมดิเตอร์เรเนียน บ้านเกิดของเขา ภายใต้การปกครองของนายพลเซบาสเตียโน ดี ราเบโย ผู้นำเผด็จการ เกมเล่นด้วยมุมมองบุคคลที่สาม และให้ผู้เล่นสำรวจเกาะเมดิชีในสภาพแวดล้อมแบบปลายเปิด
จัสต์คอส 3 ได้รับคำวิจารณ์ทั่วไปในด้านดี นักวิจารณ์ยกย่องระบบเกมปลายเปิด กลไกการทำลายล้าง และการเลื่อนระดับตัวสนับสนุนของผู้เล่น ขณะที่มีข้อตำหนิในเรื่องเนื้อเรื่อง ซึ่งมองว่าธรรมดาและไม่มีแรงบันดาลใจ และนักวิจารณ์หลายคนสังเกตถึงปัญหาเกี่ยวกับสมรรถนะ โดยเฉพาะในคอนโซลเกม

**เชิงอรรถ**

**อ้างอิง**
หมวดหมู่:วิดีโอเกมที่ออกวางจำหน่ายในปี พ.ศ. 2558
หมวดหมู่:วิดีโอเกมโอเพนเวิลด์
หมวดหมู่:เกมสำหรับเพลย์สเตชัน 4
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์วัน
หมวดหมู่:วิดีโอเกมภาคต่อ
หมวดหมู่:วิดีโอเกมที่มีฉากในทวีปยุโรป
หมวดหมู่:จัสต์คอส
วิชชาธรรมกาย

ไฟล์:Golden image of Luang Pu Sodh Candasaro.jpg|thumb|200px|พระมงคลเทพมุนี (สด จนฺทสโร) ผู้ค้นพบวิชชาธรรมกาย
วิชชาธรรมกาย เป็นวิธีเจริญกรรมฐานที่พระมงคลเทพมุนี (สด จนฺทสโร) ค้นพบในปี พ.ศ. 2459 ต่อมาจึงแพร่หลายในประเทศไทยและขยายไปยังประเทศอื่น ๆ ในเอเชียตะวันออกเฉียงใต้ p=661 และปัจจุบันได้ขยายไปยังภูมิภาคต่างๆทุกทวีปทั่วโลก 
วิชชาธรรมกายคืออะไร ?
คำว่า วิชชาธรรมกาย ที่ใช้กันอยู่ มีกล่าวถึงเป็นสองนัย
คือ 1.ในความหมายดั้งเดิม คำว่า “วิชชาธรรมกาย” เป็นคำสมาส ของศัพท์ 2 ศัพท์คือ “วิชชา” (ความรู้แจ้ง) กับ “ธรรมกาย” รวมความได้ว่า “ความรู้แจ้งที่เกิดจากการเห็นแจ้งด้วยญาณทัสนะของธรรมกาย” 
ความรู้แจ้งเหล่านี้เช่นวิชชาสาม, วิชชาแปด, อภิญญาหก, ปฏิสัมภิทาญาณสี่, และวิโมกข์แปด เป็นต้น อันส่งผลให้ผู้ปฏิบัติสามารถบรรลุมรรคผลนิพพาน ได้ในที่สุด
2. อีกความหมายหนึ่งที่ใช้กันอยู่ หมายถึง “วิธีเจริญกรรมฐานเพื่อให้เข้าถึงพระธรรมกาย” (Dhammakaya Meditation)  ในสายกรรมฐานของพระมงคลเทพมุนี หรือบางท่านเรียกว่า "สายธรรมกาย" (Dhammakaya Tradition) 
วิชชาธรรมกายใช้คำบริกรรมว่า "สัมมาอะระหัง" ขณะเจริญกรรมฐาน บางท่านจึงเรียกสำนักกรรมฐานสายนี้ว่าสายบริกรรม สัมมา–อรหัง โดยถือเป็นหนึ่งในห้าสายปฏิบัติตามหลักมหาสติปัฏฐานสูตรที่ได้รับการรับรองจากสำนักงานพระพุทธศาสนาแห่งชาติ
ปัจจุบันวิชชาธรรมกายมีการสอนและสืบทอดการปฏิบัติในหลายสำนักที่โดดเด่น เช่นวัดปากนำ้ภาษีเจริญ วัดพระธรรมกาย วัดหลวงพ่อสดธรรมกายาราม ฯลฯ ในส่วนของวัดพระธรรมกายนั้นได้มีการนำเทคโนโลยีมาช่วยเผยแผ่เช่น โซเชี่ยมมีเดียรูปแบบต่างๆ รวมถึงสถานีโทรทัศน์ ที่สามารถรับชมได้จากทั่วโลก 

**วิธีฝึก**
วิธีฝึกคือให้ผู้ปฏิบัตินึกถึงดวงแก้วกลมใสที่ฐานแรกตรงปากช่องจมูก พร้อมกับบริกรรมว่า "สัมมาอะระหัง" จากนั้นนึกเลื่อนดวงแก้วนั้นผ่านฐานต่าง ๆ จนไปหยุดที่ศูนย์กลางกายเหนือระดับสะดือ 2 นิ้วมือ รวมใจให้หยุดลงไปที่ศูนย์กลางนี้ แล้วจะเห็นดวงแก้วที่ละเอียดกว่าซ้อนในดวงแก้วเดิมไปเรื่อย ๆ จากเป็นดวงศีล สมาธิ ปัญญา ดวงวิมุตติ ดวงวิมุตติญาณทัสสนะ มาเห็นเป็นกายมนุษย์ละเอียด จนเป็นกายทิพย์ กายพรหม และกายธรรม (หรือธรรมกาย) ซึ่งละเอียดเป็นลำดับกระทั่งเมื่อถึงกายพระอรหัตละเอียดแล้ว เจริญภาวนาต่อไปก็จะสามารถหลุดพ้นจากกิเลสอย่างถาวรเป็นสมุจเฉทปหานได้
สายธรรมกายเชื่อว่าธรรมกายพระอรหัตเป็นกายที่เที่ยงแท้ เป็นสุข และเป็นอัตตาที่แท้จริง เพราะเป็นพระนิพพานธาตุ เป็นอมตะ สถิตอยู่ในอายตนะนิพพานตลอดไป

**อ้างอิง**
 เชิงอรรถ
 บรรณานุกรม
*Citation|title=Buddhist Modernism: Present Situation and Current Trends|last=Bechert|first=H.|work=Buddhism Into the Year 2000|publisher=มูลนิธิธรรมกาย|year=1994|isbn=9748920933|location=Khlong Luang, Patumthani
*Citation|last=McDaniel|first=J.T.|date=2010|title=Buddhists in Modern Southeast Asia|url=|journal=Religion Compass 4/11|publisher=Blackwell Publishing|publication-place=Philadelphia
หมวดหมู่:กรรมฐาน
หมวดหมู่:สายธรรมกาย
ร็อบเบอส์ (เพลง)

"ร็อบเบอส์" (Robbers) เป็นเพลงของวงดนตรีแนวร็อกชาวอังกฤษ เดอะไนน์ทีนเซเวนตีไฟฟ์ เพลงออกจำหน่ายในวันที่ 26 พฤษภาคม ค.ศ. 2014 ผ่านสังกัดเดอร์ตีฮิต เป็นซิงเกิลที่หกจากอัลบั้มเปิดตัวที่มีชื่อเดียวกับตัวเอง

**เบื้องหลัง**
"ร็อบเบอส์" เป็นเพลงเกี่ยวกับความรักมีแรงบันดาลใจจากภาพยนตร์แนวอาชญากรรม-ตลกหนักเรื่อง  โรมานซ์ ห่ามเดือด (1993) โดยนำบุคลิกของแพทริเซีย อาร์เควตต์ที่รับบทเป็นแอละแบมา วิตแมน มาเป็นต้นแบบ
หลังจากเพลงถูกปล่อยออกมา "ร็อบเบอส์" อยู่อันดับที่ 179 บนชาร์ตซิงเกิลแห่งสหราชอาณาจักร

**มิวสิกวิดีโอ**
มิวสิกวิดีโอเพลง "ร็อบเบอส์" เผยแพร่ครั้งแรกในวันที่ 27 เมษายน ค.ศ. 2014 กำกับโดยทิม แมตเทีย วิดีโอพูดถึงคู่รักคู่หนึ่งที่ปล้นร้านค้าเพื่อหาเงินไป "ซื้อแอลกอฮอล์และยาเสพติด"

**คณะทำงาน**
คณะทำงานปรับปรุงจากโน้ตในอัลบั้ม เดอะไนน์ทีนเซเวนตีไฟฟ์- ไมก์ ครอสซีย์ – ผสมเสียงและผลิตเพลง- ไมก์ สพิงก์ – ปรับแต่งเสียง- โจนาธาน กิลมอร์ – ปรับแต่งเสียงโปรทูลส์และโปรแกรมเพิ่มเติม- โรบิน ชมิดต์ – ควบคุม- แมทธิว ฮีลี – ร้องนำและกีตาร์- อดัม ฮันน์ – กีตาร์- จอร์จ แดเนียล – กลอง- รอสส์ แมคโดนัลด์ – กีตาร์เบส

**ชาร์ต**

**การออกจำหน่าย**

**อ้างอิง**
หมวดหมู่:เพลงในปี พ.ศ. 2556
หมวดหมู่:ซิงเกิลในปี พ.ศ. 2557
หมวดหมู่:เพลงภาษาอังกฤษ
โบตอ

โบตอ เป็นเทศบาลในจังหวัดแอน ในแคว้นโอดฟร็องส์ ทางตอนเหนือของประเทศฝรั่งเศส

**จำนวนประชากร**

**อ้างอิง**
  INSEE
หมวดหมู่:เมืองในจังหวัดแอน
เครมลินแห่งมอสโก

เครมลินแห่งมอสโก (p=mɐˈskofskʲɪj krʲemlʲ) หรือเรียกอย่างง่ายว่า เครมลิน เป็นหมู่ตึกและป้อมปราการในมอสโก ประเทศรัสเซีย ตั้งอยู่ในใจกลางเมืองหลวงของประเทศ เป็นที่รู้จักกันดีที่สุดในบรรดา เครมลิน (หรือที่เรียกว่า ป้อมรัสเซีย) และประกอบด้วยพระราชวัง 5 หลัง, โบสถ์ 4 แห่ง, และกำแพงเครมลิน รวมทั้งหอคอยเครมลิน ภายในกลุ่มอาคารนี้คือ พระราชวังเครมลินซึ่งเคยเป็นที่พำนักของจักรพรรดิแห่งรัสเซีย ปัจจุบันเป็นที่พำนักทางการของประธานาธิบดีแห่งสหพันธรัฐรัสเซีย เครมลินตั้งอยู่เหนือแม่น้ำมอสโควาทางทิศใต้, มหาวิหารเซนต์บาซิล และ จัตุรัสแดงทางทิศตะวันออก และสวนอเล็กซานเดอร์ทางทิศตะวันตก
คำว่า เครมลิน หมายถึง 'ป้อมปราการในเมือง' ในภาษารัสเซีย และมักถูกใช้ในทางอุปมานิยมในการเมืองระหว่างประเทศเพื่อหมายถึง รัฐบาลของสหพันธรัฐรัสเซีย เช่นเดียวกัน ในช่วงสงครามเย็นมันถูกใช้เพื่อหมายถึงรัฐบาลสหภาพโซเวียตซึ่งทำงานจากเมืองนี้ในสาธารณรัฐสังคมนิยมโซเวียตแห่งรัสเซีย คำว่า "Kremlinology" เกี่ยวข้องกับการใช้คำอุปมาและหมายถึงการศึกษาการเมืองของโซเวียตและรัสเซีย
เครมลินเปิดให้ประชาชนทั่วไปเข้าชม โดยมีการทัวร์ที่มีการควบคุม; พิพิธภัณฑ์เครมลินมอสโกรายงานว่าได้ดึงดูดผู้เข้าชม 1,024,610 คนในปี ค.ศ. 2023

**หมายเหตุ**

**อ้างอิง**

**แหล่งข้อมูลอื่น**
  tour-planet.com – Sights of the Moscow Kremlin-  Kremlin.ru – Map of the Kremlin-  Travel2moscow.com – Official Moscow Guide (archived)-  History of the Kremlin (archived)-  Moscow Kremlin State Historical and Cultural Museum Sanctuary-  Open Kremlin-  Rare access inside the Kremlin, video news report from BBC News Online, 17 January 2013- cite web|title=Kremlin|url=http://www.wordsoftheworld.co.uk/videos/kremlin.html|work=Words of the World|publisher=Brady Haran (University of Nottingham)|author= Cynthia Marsh
หมวดหมู่:สิ่งก่อสร้างในมอสโก
หมวดหมู่:ที่ประทับของพระมหากษัตริย์ในประเทศรัสเซีย
หมวดหมู่:ที่ประทับของจักรพรรดิในประเทศรัสเซีย
หมวดหมู่:ที่ประทับของพระมหากษัตริย์
หมวดหมู่:ที่ประทับของจักรพรรดิ
หมวดหมู่:ทำเนียบประธานาธิบดี
หมวดหมู่:แหล่งมรดกโลกในประเทศรัสเซีย
ธงชาติบอสเนียและเฮอร์เซโกวีนา

ธงชาติบอสเนียและเฮอร์เซโกวีนา เป็นธงพื้นสีน้ำเงิน ภายในมีสามเหลี่ยมสีเหลืองที่ด้านมุมฉากอยู่ด้านบนธง ด้านตรงข้ามมุมฉากประดับด้วยดาวห้าแฉกสีขาวเต็มดวง 7 ดวง ส่วนปลายของด้านตรงข้ามมุมฉากทั้งสองด้านมีดาวห้าแฉกสีขาวครึ่งดวง 2 ดวง โดยสามเหลี่ยมแทนกลุ่มชนหลักสามกลุ่มในประเทศ ได้แก่ ชาวบอสนีแอก, ชาวโครแอตและชาวเซิร์บ นอกจากนี้ยังใช้แทนดินแดนของบอสเนียและเฮอร์เซโกวีนาที่มีรูปร่างคล้ายสามเหลี่ยม ดาวแทนทวีปยุโรปและการเรียงตัวของดาวแทนจำนวนที่ไม่สิ้นสุด สีน้ำเงินและสีเหลืองมาจากธงยุโรปที่ใช้ในสภายุโรปและสหภาพยุโรป สีของธง 3 สีคือขาว, น้ำเงินและเหลืองแทนความเป็นกลางและสันติภาพ

**ธงในอดีต**

**อ้างอิง**
บอสเนียและเฮอร์เซโกวีนา
การเลือกตั้งประธานาธิบดีประเทศเวียดนาม ค.ศ. 2007

การเลือกตั้งประธานาธิบดีประเทศเวียดนาม ค.ศ. 2007 เกิดขึ้นเมื่อวันที่ 24 กรกฎาคม ค.ศ. 2007 เป็นการเลือกตั้งทางอ้อม ซึ่งเหงียน มิญ เจี๊ยต ได้รับคะแนนโหวตมากถึง 98.78% และได้เป็นประธานาธิบดีประเทศเวียดนาม

**อ้างอิง**
หมวดหมู่:การเลือกตั้งประเทศเวียดนาม
เรย์ มิลแลนด์

เรย์ มิลแลนด์ (Ray Milland; 3 มกราคม ค.ศ. 1907 – 10 มีนาคม ค.ศ. 1986) เป็นนักแสดงและผู้กำกับชาวเวลส์ มีผลงานการแสดงระหว่างปี ค.ศ. 1929–1985 เจ้าของรางวัลออสการ์และรางวัลลูกโลกทองคำ มีชื่อเสียงจากภาพยนตร์เรื่อง ไดอัลเอ็มฟอร์เมอเดอร์ (1954) และ เลิฟสตอรี (1970)
มิลแลนด์เติบโตขึ้นในแกล็มมอร์แกน เขาเริ่มการแสดงตั้งแต่อายุ 22 ปี และรับบทนำครั้งแรกใน เดอะฟลายอิงสกอตแมน ด้วยกระแสของภาพยนตร์เรื่องนี้นำไปสู่การเซ็นสัญญากับเอ็มจีเอ็มนานถึง 9 เดือน หลังจากหมดสัญญากับเอ็มจีเอ็ม เขาย้ายไปสหรัฐอเมริกาและเซ็นสัญญาใหม่กับพาราเมาต์ 
มิลแลนด์เริ่มมีชื่อเสียงอย่างเห็นได้ชัด เมื่อเขาได้รับบทนำในภาพยนตร์เรื่อง เดอะจังเกิลพรินเซส (1936) คู่กับนักแสดงหน้าใหม่ โดโรธี ลอมร์ มิลแลนด์เซ็นสัญญากับพาราเมาต์เกือบ 20 ปี และได้รับรางวัลออสการ์ จากภาพยนตร์เรื่อง เดอะลอสต์วีกเอนด์ (1945) นอกจากนี้เขายังเป็นที่จดจำในภาพยนตร์เรื่อง เดอะเมเจอร์แอนด์เดอะไมเนอร์ (1942), เดอะบิกคล็อก (1948) และ เดอะทีฟ (1952) ที่ทำให้เขาได้เข้าชิงรางวัลลูกโลกทองคำเป็นครั้งที่สอง หลังหมดเซ็นสัญญากับพาราเมาต์ เขาหันตัวไปเป็นผู้กำกับและแสดงละครโทรทัศน์ตลอดช่วงที่มีชีวิตอยู่
ด้านชีวิตส่วนตัว มิลแลนด์แต่งงานกับเมอเรียล ฟรานเซส เวเบอร์ ในปี ค.ศ. 1932 พวกเขาใช้ชีวิตร่วมกันจนมินแลนด์เสียชีวิตในปี ค.ศ. 1986 ทั้งคู่มีลูกชายหนึ่งคนชื่อ แดเนียล (เกิดปี ค.ศ. 1940) และบุตรบุญธรรมชื่อ วิกตอเรีย มิลแลนด์มีเรื่องอื้อฉาวจากการมีความสัมพันธ์กับดาราดังอย่าง เกรซ เคลลี ขณะถ่ายทำภาพยนตร์เรื่อง ไดอัลเอ็มฟอร์เมอเดอร์
ลูกชายของเขา แดเนียล มิลแลนด์ เคยปรากฏตัวในบทบาทเล็ก ๆ ช่วงคริสต์ทศวรรษ 1960 เขาเสียชีวิตในเดือนมีนาคม ค.ศ. 1981 อายุได้ 41 ปี จากการฆ่าตัวตาย โดยพบปืนไรเฟิลข้าง ๆ ตัวเขาบนเตียง และมีเลือดไหลออกมาจากศีรษะ

**อ้างอิง**

**แหล่งข้อมูลอื่น**
 1537- 6283189
หมวดหมู่:บุคคลที่เกิดในปี พ.ศ. 2450
หมวดหมู่:บุคคลที่เสียชีวิตในปี พ.ศ. 2529
หมวดหมู่:นักแสดงเวลส์
หมวดหมู่:นักแสดงชายชาวอเมริกันในศตวรรษที่ 20
หมวดหมู่:ชาวอเมริกันเชื้อสายเวลส์
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:เสียชีวิตจากมะเร็งปอด
อิสมาแอล เบญอิบรอฮีม

อิสมาแอล เบญอิบรอฮีม (เกิด 4 กันยายน พ.ศ. 2500) อดีตสมาชิกสภาผู้แทนราษฎรจังหวัดปัตตานี 3 สมัย

**ประวัติ**
อิสมาแอล เบญอิบรอฮีม เกิดเมื่อวันที่ 4 กันยายน พ.ศ. 2500 สำเร็จการศึกษา ระดับปริญญาตรี ด้านอิสลามศึกษา จาก Umm Al-Qura University ประเทศซาอุดิอาระเบีย ประกาศนียบัตรบัณฑิต (ป.บัณฑิต) สาขาศึกษาศาสตร์ (ทางการสอน) มหาวิทยาลัยทักษิณ และ ระดับปริญญาโท ศิลปศาสตรมหาบัณฑิต จาก สถาบันบัณฑิตพัฒนบริหารศาสตร์

**งานการเมือง**
อิสมาแอล เข้าสู่วงการการเมืองด้วยการเป็นสมาชิกสภาองค์การบริหารส่วนจังหวัดปัตตานี ก่อนที่จะได้รับเลือกตั้งสมาชิกสภาผู้แทนราษฎรครั้งแรกในปี พ.ศ. 2548 สังกัดพรรคประชาธิปัตย์ และได้รับเลือกตั้งติดต่อกัน รวม 3 สมัย
เขาลงสมัครรับเลือกตั้งในพื้นที่จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคประชาธิปัตย์ แต่ไม่ได้รับเลือกตั้ง

**สมาชิกสภาผู้แทนราษฎร**
อิสมาแอล เบญอิบรอฮีม ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดปัตตานี สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดปัตตานี สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดปัตตานี สังกัดพรรคประชาธิปัตย์

**เครื่องราชอิสริยาภรณ์**

**อ้างอิง**
หมวดหมู่:ชาวไทยเชื้อสายมลายู
หมวดหมู่:มุสลิมชาวไทย
หมวดหมู่:นักการเมืองไทย
หมวดหมู่:ผู้ดำรงตำแหน่งทางการเมืองท้องถิ่นในจังหวัดปัตตานี
หมวดหมู่:สมาชิกสภาผู้แทนราษฎรจังหวัดปัตตานี
หมวดหมู่:พรรคมหาชน
หมวดหมู่:นักการเมืองพรรคประชาธิปัตย์
หมวดหมู่:พรรคชาติพัฒนา (พ.ศ. 2550)
หมวดหมู่:บุคคลจากคณะพัฒนาสังคมและสิ่งแวดล้อม สถาบันบัณฑิตพัฒนบริหารศาสตร์
หมวดหมู่:บุคคลจากคณะศึกษาศาสตร์ มหาวิทยาลัยทักษิณ
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
แบร์ชเทิสกาเดิน

แบร์ชเทิสกาเดิน (Berchtesgaden) เป็นเทศบาลในรัฐบาวาเรีย ประเทศเยอรมนี เป็นเทศบาลซึ่งตั้งอยู่บริเวณเทือกเขาไบเอิร์นแอลป์ ใกล้กับชายแดนประเทศออสเตรีย อยู่ห่างจากเมืองซาลซ์บูร์กไปทางใต้ราว 30 กิโลเมตร และอยู่ห่างจากนครมิวนิกไปทางตะวันออกเฉียงใต้ราว 180 กิโลเมตร บริเวณทางใต้ของเมืองเป็นที่ตั้งของอุทยานแห่งชาติแบร์ชเทิสกาเดินและเวิ้งหุบเขาอีกสามแห่ง
แบร์ชเทิสกาเดินเป็นที่ตั้งของภูเขาวัทซ์มันน์ (Watzmann) ซึ่งสูงเป็นอันดับ 3 ในเยอรมนีด้วยความสูง 2,713 เมตร ถือเป็นหนึ่งในสถานที่ปีนยอดนิยม นอกจากนี้ยังเป็นที่ตั้งของเคอนิชส์เซ ซึ่งเป็นทะเลสาบธารน้ำแข็งซึ่งมีความลึก แบร์ชเทิสกาเดินเป็นเมืองที่มีทัศนียภาพงดงาม ผู้นำนาซีเยอรมนีอย่างอดอล์ฟ ฮิตเลอร์ มีบ้านพักตากอากาศที่ชื่อ แบร์กฮอฟ อยู่ในเมืองนี้และยังมี รังอินทรี อยู่บนยอดเขาเคลชไตน์ ส่วนผู้นำระดับสูงคนอื่นๆอย่าง แฮร์มันน์ เกอริง, โยเซฟ เกิบเบลส์ และอัลแบร์ท ชเปียร์ ก็มักเดินทางมาพักตากอากาศที่เมืองนี้อยู่บ่อยครั้ง

**แหล่งข้อมูลอื่น**
 Municipal website - Regional tourism portal date=2012-04-18
พุทธรักษากินหัว

พุทธรักษากินหัว (Canna edulis วงศ์ Cannaceae ภาษากะเหรี่ยง เรียกปลาย่า) เป็นพืชล้มลุก มีลำต้นใต้ดินสะสมอาหาร ใบเดี่ยว ก้านใบหุ้มหันเป็นลำต้นเทียม มีสีม่วงแดงปนเขียวทั้งต้นและใบ ดอกช่อ กลีบเลี้ยงสีเขียว กลีบดอกสีแดง ผลแห้งหัวใต้ดินนำมาต้มรับประทาน ใบใช้ห่อข้าวและอาหาร 
เมล็ด
ดอกของ Canna indica var. flava

**อ้างอิง**
 ขวัญฤทัย คำฝาเชื้อ 2551 พฤกษศาสตร์พื้นบ้านของชาวกะเหรี่ยง ที่ตำบลบ้านจันทร์และแจ่มหลวง อำเภอแม่แจ่ม จังหวัดเชียงใหม่ วิทยานิพนธ์ (วิทยาศาสตรมหาบัณฑิต) มหาวิทยาลัยเชียงใหม่ 271 หน้า  ดูฉบับเต็ม date=2021-06-04  
หมวดหมู่:วงศ์พุทธรักษา
หมวดหมู่:พืชที่รับประทานได้
นางสาวไทย (เพลงซีซันไฟฟ์)

นางสาวไทย เป็นซิงเกิลของวงซีซันไฟฟ์ ในปี พ.ศ. 2559 สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย เพิ่มศักดิ์ พิศิษฐ์สังฆการ เพลงนี้ออกจำหน่ายครั้งแรกในวันที่ 15 สิงหาคม พ.ศ. 2559 ในร้านค้าไอทูนส์ และใช้เป็นเพลงประกอบการประกวดนางสาวไทยในปีเดียวกัน
เนื้อหาของเพลงนี้ ได้พูดถึงผู้หญิงทุกคนที่มีความสวยในแบบของตัวเอง ที่ Season Five รู้สึกว่า เมืองไทยนั้นเต็มไปด้วยผู้หญิงสวยไม่ว่าจะในโลกโซเชียลหรือจากเวทีการประกวดต่างๆ อย่างตอนเวลาที่เศร้าโศกเสียใจ ความสดใสความน่ารักของผู้หญิงจะทำให้ความเศร้าอยู่กับเราได้ไม่นาน

**การตอบรับ**
 ชาร์ต

**อ้างอิง**
หมวดหมู่:เพลงไทยสากล
หมวดหมู่:เพลงของซีซันไฟฟ์
หมวดหมู่:เพลงในปี พ.ศ. 2559
หมวดหมู่:ซิงเกิลในปี พ.ศ. 2559
หมวดหมู่:ซิงเกิลในสังกัดมีเรคคอร์ดส
หมวดหมู่:ซิงเกิลในสังกัดมิวสิกมูฟเอนเตอร์เทนเมนต์
หมวดหมู่:เพลงที่ประพันธ์คำร้องโดยฟองเบียร์
หมวดหมู่:เพลงบันทึกเสียงที่ผลิตโดยเพิ่มศักดิ์ พิสิษฐ์สังฆการ
ด้วยความปรารถนาดี

ด้วยความปรารถนาดี เป็นซิงเกิลของจิรากร สมพิทักษ์ ในปี พ.ศ. 2559 สังกัดค่ายเพลงแกรนด์มิวสิค ในเครือจีเอ็มเอ็ม แกรมมี่ ประพันธ์คำร้องโดย เผ่าพันธุ์ อมตะ แต่งทำนองและเรียบเรียงโดย สุวัธชัย สุทธิรัตน์
โดยเพลงนี้พูดถึงเพลงที่เปรียบเสมือนเป็นตัวแทนของคนที่ยอมเสียสละ ยอมเป็นฝ่ายเสียใจ เพื่อให้คนรักได้พบเจอกับสิ่งที่ได้วาดฝันเอาไว้ 
เพลงนี้ยังมีหนังสั้น 3 เรื่องภายใต้ชื่อ ด้วยความปรารถนาดี Short Film Project ที่ปล่อยออกมาเรียบร้อยแล้วนั้นก็ไม่ได้มีเพียงแค่มุมมองด้านความรักเพียงอย่างเดียว โดยเรื่องแรกจะสื่อสารถึงความปรารถนาดีของคนแปลกหน้า เรื่องราวของชายหนุ่มที่หลงรักเน็ตไอดอล (นำแสดงโดย อลิส – อริสรา กาพย์เดโช เน็ตไอดอลชื่อดัง) ต่อด้วยความปรารถนาดีเพื่อสังคม ซึ่งถ่ายทอดผ่านชีวิตจริงของแท็กซี่ใจดีซึ่งเป็นที่พูดถึงกันในวงกว้างในโลกโซเชียล และปิดท้ายด้วยเรื่องราวความปรารถนาดีของเพื่อนกับมิตรภาพที่ไม่อาจลบเลือนนั่นเอง

**การตอบรับ**
เพลง ด้วยความปรารถนาดี ติดอันดับสูงสุด 4 จากการจัดอันดับของ94 อีเอฟเอ็ม ในชาร์ตอีเอฟเอ็ม ชาร์ต 94 ท็อป แอรเพลย์ ประจำวันที่ 14 มกราคม พ.ศ. 2560 

**ชาร์ต**

**อ้างอิง**
หมวดหมู่:เพลงไทยสากล
หมวดหมู่:เพลงของจิรากร สมพิทักษ์
หมวดหมู่:เพลงในปี พ.ศ. 2559
หมวดหมู่:ซิงเกิลในปี พ.ศ. 2559
หมวดหมู่: ซิงเกิลวิทยุ
หมวดหมู่:เพลงที่ประพันธ์คำร้องโดยเผ่าพันธุ์ อมตะ
หมวดหมู่:เพลงบันทึกเสียงที่ผลิตโดยสุวัธชัย สุทธิรัตน์
หมวดหมู่:ซิงเกิลในสังกัดแกรนด์มิวสิค
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงอาร์แอนด์บีไทย
หมวดหมู่:เพลงโซลไทย
หมวดหมู่:เพลงป็อปร็อกไทย
วงศ์พุทธรักษา

วงศ์พุทธรักษา (Cannaceae) เป็นวงศ์ของพืชใบเลี้ยงเดี่ยว มีสมาชิกสกุลเดียวคือสกุลพุทธรักษา (:En:Canna)  พบกระจายในหลายบริเวณ ตั้งแต่เทือกเขาแอนดีส ฮาวาย ทวีปออสเตรเลีย ประเทศเวียดนาม ประเทศสาธารณรัฐประชาชนจีน จนถึงประเทศอินโดนีเซีย 

**ระเบียงภาพ**
ไฟล์:พุทธรักษา Canna indica L. วงศ์ Cannaceae (16).jpg|thumb|ลักษณะดอกในมุมต่าง ๆ
ไฟล์:พุทธรักษา Canna indica L. วงศ์ Cannaceae (17).jpg|thumb|พุทธรักษา
ไฟล์:พุทธรักษา Canna indica L. วงศ์ Cannaceae (13).jpg|thumb|พุทธรักษา
ไฟล์:พุทธรักษา Canna indica L. วงศ์ Cannaceae (18).jpg|thumb|พุทธรักษา
ไฟล์:พุทธรักษาสีชมพู.jpg|thumb|ดอกพุทธรักษา สีชมพู

** อ้างอิง**
หมวดหมู่:วงศ์พุทธรักษา
บริษัทเครือข่ายคมนาคม

Lyft, a private hire TNC.
บริษัทเครือข่ายคมนาคม (transportation network company ย่อว่า TNC) เชื่อมต่อผู้โดยสารกับคนขับรถให้บริการผ่านทางเว็บไซต์หรือแอป โดยมีการให้บริการทั้งระบบแท็กซี่ที่สามารถรับผู้โดยสารได้ตามกฎหมายของแต่ละประเทศ หรือผู้ขับรถยนต์ส่วนบุคคลที่มีความประสงค์บริการรับส่งผู้โดยสาร รายชื่อบริษัทที่เป็นที่รู้จักในการให้บริการด้านนี้ อาทิ Uber, Grab, Didi Kuaidi, Lyft, Via, Ola Cabs, Dryver และบริษัทสตาร์ตอัปอื่นๆ อย่าง Gett, Cabify, goCatch,GoCar, GO-JEK, Careem, Wingz, Taxify,  Easy Taxi, Fasten เป็นต้น โดยบริษัทเครือข่ายคมนาคมเป็นตัวอย่างของเศรษฐกิจการแบ่งปัน
คำว่า transportation network company เริ่มถูกนิยามขึ้นในปี 2556 ที่รัฐแคลิฟอร์เนีย

**อ้างอิง**
หมวดหมู่:การขนส่ง
การโจมตีเคมีที่คอนชัยคูน พ.ศ. 2560

วันที่ 4 เมษายน 2560 เมืองคอนชัยคูน (Khan Shaykhun) ในเขตผู้ว่าการอิดลิบ ประเทศซีเรีย ซึ่งตะห์รีรุชชามควบคุมอยู่ ถูกโจมตีทางอากาศด้วยแก๊สซาริน ตามด้วยการถูกพิษเคมีของพลเรือนขนานใหญ่ เหตุดังกล่าวทำให้มีผู้เสียชีวิตอย่างน้อย 58 คน และบาดเจ็บกว่า 300 คน ตามข้อมูลของหน่วยงานสาธารณสุขอิดลิบ 
หากยืนยัน เหตุโจมตีดังกล่าวจะเป็นการใช้อาวุธเคมีครั้งที่มีผู้เสียชีวิตสูงสุดในสงครามกลางเมืองซีเรียนับตั้งแต่การโจมตีเคมีที่ฆูเฏาะฮ์ในปี 2556 ดอนัลด์ ทรัมป์ ประธานาธิบดีสหรัฐ และรัฐมนตรีว่าการกระทรวงการต่างประเทศสหราชอาณาจักร บอริส จอห์นสัน กล่าวโทษเหตุดังกล่าวว่ากำลังของประธานาธิบดีซีเรียบัชชาร อัลอะซัดเป็นผู้ลงมือ ฝ่ายรัฐบาลรัสเซียและซีเรียกล่าวว่าเกิดจากกองทัพอากาศซีเรียทำลายโกดังอาวุธเคมีของฝ่ายกบฏในละแวกนั้น
สหรัฐตอบโต้โดยปล่อยขีปนาวุธร่อน 59 ลูกใส่ฐานทัพอากาศชะอิรัต ซึ่งสันนิษฐานว่าเป็นบ่อเกิดของเหตุโจมตีดังกล่าว

**อ้างอิง**
หมวดหมู่:การโจมตีด้วยอาวุธเคมี
หมวดหมู่:สงครามกลางเมืองซีเรีย
หมวดหมู่:พ.ศ. 2560
ยังไกล

"ยังไกล" เป็นซิงเกิลในปี พ.ศ. 2559 ของนักร้อง บอย พีซเมกเกอร์ ประพันธ์เนื้อร้อง-ทำนองโดย อนุวัฒน์ สงวนศักดิ์ภักดี ,จน The Dey และเรียบเรียงโดย ศุภวิญญ์ มุ่งมาตร ออกจำหน่ายในวันที่ 15 กันยายน พ.ศ. 2559
มิวสิกวีดีโอนี้ถ่ายทำที่เขื่อนศรีนครินทร์ กาญจนบุรี กำกับของ “หนุ่ย- ศุทธสิทธิ์ เดชอินทรนารักษ์” โดยเนื้อหาเป็นเรื่องราวของกลุ่มเพื่อนนักศึกษาที่ไปเที่ยวกันช่วงปิดเทอม โดยพระเอก ของเรื่อง “พีท” แอบชอบนางเอก “ฮานะ” (ตูน พิมพ์ปวีณ์) ซึ่งเพิ่งจะเลิกราก ทำให้พีทเริ่มมีความหวังอีกครั้ง 

**การตอบรับ**
เพลง "ยังไกล" ติดอันดับสูงสุด 2 จากการจัดอันดับของ อีเอฟเอ็ม ในชาร์ต อีเอฟเอ็ม ชาร์ต 94 ท็อป แอรเพลย์ ประจำวันที่ 14 มกราคม พ.ศ. 2560 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

**อ้างอิง**
หมวดหมู่:เพลงไทยสากล
หมวดหมู่:เพลงในปี พ.ศ. 2559
หมวดหมู่:ซิงเกิลในปี พ.ศ. 2559
หมวดหมู่:เพลงของบอย พีซเมกเกอร์
หมวดหมู่:ซิงเกิลในสังกัดแกรนด์มิวสิค 
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงป็อปร็อกไทย
การใช้ข้อ 50 แห่งสนธิสัญญาว่าด้วยสหภาพยุโรปของสหราชอาณาจักร

จดหมายจากเทเรซา เมย์ ใช้ข้อ 50
การใช้ข้อ 50 แห่งสนธิสัญญาว่าด้วยสหภาพยุโรปของสหราชอาณาจักร เป็นก้าวสำคัญของการออกจากสหภาพยุโรปของสหราชอาณาจักร ที่เรียกกันทั่วไปว่า เบร็กซิต นั้น การใช้ข้อ 50 (2) เป็นการแจ้งอย่างเป็นทางการต่อคณะมนตรียุโรปซึ่งความจำนงของรัฐสมาชิกในการออกจากสหภาพยุโรปเพื่อเริ่มการเจรจาออกตามที่กำหนดโดยสนธิสัญญาว่าด้วยสหภาพยุโรป 
กระบวนการออกจากสหภาพยุโรปนั้นเริ่มด้วยการลงประชามติซึ่งจัดในเดือนมิถุนายน 2559 ซึ่งเห็นชอบให้บริเตนออกจากสหภาพยุโรป ในเดือนตุลาคม 2559 นายกรัฐมนตรีสหราชอาณาจักร เทเรซา เมย์ ประกาศว่าจะใช้ข้อ 50 ใน "ไตรมาสแรกของปี 2560" วันที่ 24 มกราคม 2560 ศาลสูงสุดวินิจฉัยในคดีมิลเลอร์ด้วยเสียงข้างมากว่ากระบวนการดังกล่าวมิอาจเริ่มได้โดยปราศจากพระราชบัญญัติอนุญาต และวินิจิฉัยเป็นเอกฉันท์ค้านข้อเรียกร้องของรัฐบาลสกอตแลนด์เรื่องการโอนอำนาจของส่วนกลางให้ส่วนท้องถิ่น ต่อมาในเดือนมีนาคม 2560 จึงมีการตราพระราชบัญญัติ (การแจ้งออกจาก) สหภาพยุโรปปี 2017 (European Union (Notification of Withdrawal) Act 2017) ซึ่งมอบอำนาจให้นายกรัฐมนตรีใช้ข้อ 50 ได้
การใช้ข้อ 50 ของสหราชอาณาจักรเกิดขึ้นเมื่อวันที่ 29 มีนาคม 2560 เมื่อเซอร์ทิม บาร์โรว์ ผู้แทนถาวรสหราชอาณาจักรประจำสหภาพยุโรป มอบจดหมายที่นายกรัฐมนตรีเทเรซา เมย์ ลงนาม ให้แก่ดอนัลต์ ตุสก์ ประธานคณะมนตรียุโรปในกรุงบรัสเซลส์ อย่างเป็นทางการ จดหมายดังกล่าวยังมีความจำนงของสหราชอาณาจักรในการออกจากประชาคมพลังงานปรมาณูยุโรปด้วย หมายความว่า สหราชอาณาจักรจะเลิกเป็นสมาชิกของสหภาพยุโรปภายในเดือนเมษายน 2562 เว้นแต่สหราชอาณาจักรและสหภาพยุโรปเห็นพ้องกันให้ขยายเวลาการเจรจา

**อ้างอิง**
หมวดหมู่:ประวัติศาสตร์สหราชอาณาจักร
หมวดหมู่:การออกจากสหภาพยุโรปของสหราชอาณาจักร
หมวดหมู่:พ.ศ. 2560
อาร์ต คาร์นีย์

อาร์เธอร์ วิลเลียม แมทธิว "อาร์ต" คาร์นีย์ (Arthur William Matthew "Art" Carney; 4 พฤศจิกายน ค.ศ. 1918 – 9 พฤศจิกายน ค.ศ. 2003) เป็นนักแสดงชาวอเมริกัน เขาเป็นที่รู้จักอย่างดีในบทเอ็ด นอร์ตัน ในละครซิตคอมเรื่อง The Honeymooners (1955) และได้รับรางวัลออสการ์ สาขานักแสดงนำชายยอดเยี่ยม จากบทบาทการแสดงในภาพยนตร์เรื่อง Harry and Tonto (1974)

**ชีวิตช่วงแรก**
อาร์ต คาร์นีย์ เกิดเมื่อวันที่ 4 พฤศจิกายน ค.ศ. 1918 เขาเป็นบุตรคนสุดท้องในจำนวน 6 คน (แจ็ก, เนด, โรเบิร์ต, เฟรด และฟิล) เกิดในเมานต์เวอร์นอน นิวยอร์ก เขาเป็นบุตรชายของเฮเลน (สกุลเดิม ฟาร์เรล) และ เอ็ดเวิร์ด ไมเคิล คาร์นีย์ เป็นนักหนังสือพิมพ์และนักประชาสัมพันธ์ ครอบครัวของเขาเป็นชาวอเมริกันเชื้อสายไอริชและศรัทธาในนิกายโรมันคาทอลิก เขาเข้าเรียนที่โรงเรียนมัธยมเมานต์เวอร์นอน คารนีย์เข้ารับราชการในกองทัพบกสหรัฐ ตำแหน่งทหารราบและพลปืนกลในสงครามโลกครั้งที่สอง ระหว่างเข้าร่วมการบุกครองนอร์ม็องดีในกองพันทหารราบที่ 28 เขาได้รับบาดเจ็บโดยถูกกระสุนยิงเข้าที่บริเวณขาขวา จนทำให้เขาต้องเดินขากะเผลกตลอดชีวิต ผลจากการบาดเจ็บยังทำให้ขาขวาของเขาสั้นกว่าข้างซ้าย 3/4 นิ้ว

**อ้างอิง**

**แหล่งข้อมูลอื่น**
138770
หมวดหมู่:บุคคลที่เกิดในปี พ.ศ. 2461
หมวดหมู่:บุคคลที่เสียชีวิตในปี พ.ศ. 2546
หมวดหมู่:นักแสดงชายชาวอเมริกัน
หมวดหมู่:นักแสดงชายชาวอเมริกันในศตวรรษที่ 20
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:ชาวอเมริกันเชื้อสายไอริช
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:บุคคลในปฏิบัติการโอเวอร์ลอร์ด
กาลเวลาพิสูจน์คน

"กาลเวลาพิสูจน์คน" เป็นเพลงของค็อกเทล กับไมค์ ภิรมย์พร เป็นซิงเกิลในปี พ.ศ. 2559 จากค่ายจีนี่ เรคคอร์ด ในเครือจีเอ็มเอ็ม แกรมมี่ ประพันธ์คำร้อง-ทำนองโดย ปัณฑพล ประสารราชกิจ และเรียบเรียงโดยค็อกเทล ออกจำหน่ายในวันที่ 9 ตุลาคม พ.ศ. 2559 ในไอทูนส์ ส่วนมิวสิกวีดีโอได้เผยแพร่เมื่อวันที่ 9 มกราคม พ.ศ. 2560
โดยเพลงนี้ เป็นเพลงที่ ปัณฑพล ประสารราชกิจ หรือ โอม นักร้องนำได้เขียนไว้เมื่อ 3 ปีที่แล้วนำกลับมาทำใหม่ และมีภาพยนตร์สั้นความยาว 20:08 นาที แสดงโดย ฌอห์ณ จินดาโชติ และ พระแพง-จินตนัดดา อัตถวิบูลย์ ที่ได้เผยแพร่ในวันที่ 9 ตุลาคม พ.ศ. 2559

**ผู้ร่วมสร้างสรรค์เพลงและสถานที่บันทึกเสียง**
ผลิตโดย : ดนัย ธงสินธุศักดิ์
*ผู้กำกับเนื้อเพลง : ปัณฑพล ประสารราชกิจ
*บันทึกเสียงที่ : STUDIO 28 ,AXIS STUDIO
*ผลิตดนตรีโดย : ชวรัตน์ หรรษคุณาฒัย
*มิกซ์ & มาร์สเตอร์โดย : JAKE CRAI
*มิกซ์ที่ : STUDIO 28

**การตอบรับ**
เพลง "กาลเวลาพิสูจน์คน" ได้คว้าอันดับ 1 ของไอทูนส์สโตร์ไทยแลนด์ (iTunes Store Thailand) ที่มีคนดาวน์โหลดมากที่สุด

**ชาร์ต**

**อ้างอิง**
หมวดหมู่:เพลงไทยสากล
หมวดหมู่:เพลงป็อปร็อกไทย
หมวดหมู่:เพลงของค็อกเทล (วงดนตรี)
หมวดหมู่:เพลงในปี พ.ศ. 2559
หมวดหมู่:ซิงเกิลในปี พ.ศ. 2559
หมวดหมู่:ซิงเกิลในสังกัดจีนี่เรคคอร์ดส
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงที่ประพันธ์คำร้องโดยปัณฑพล ประสารราชกิจ
หมวดหมู่:เพลงบันทึกเสียงที่ผลิตโดยดนัย ธงสินธุศักดิ์
โจ เฟแกน

โจเซฟ "โจ" เฟแกน (Joseph "Joe" Fagan 12 มีนาคม พ.ศ. 2464 – 30 มิถุนายน พ.ศ. 2544) อดีตนักฟุตบอลชาวอังกฤษและอดีตผู้จัดการทีม ลิเวอร์พูล ซึ่งสืบสานความยิ่งใหญ่ต่อจาก บิลล์ แชงคลี และ บ๊อบ เพสลีย์

**ประวัติ**
เฟแกนเกิดเมื่อวันที่ 12 มีนาคม พ.ศ. 2464 เป็นชาวเมืองลิเวอร์พูลโดยกำเนิดแต่ตลอดอาชีพการค้าแข้งเฟแกนในช่วงปี พ.ศ. 2480 – 2498 ไม่เคยลงเล่นให้กับทีมลิเวอร์พูลเพราะเขาไปลงเล่นกับสโมสรอื่นซึ่งสโมสรที่สร้างชื่อให้เขาที่สุดคือ แมนเชสเตอร์ซิตี ในช่วง พ.ศ. 2481 – 2494 โดยเขาสามารถพาทีมคว้าแชมป์ ฟุตบอลลีกดิวิชัน 2 (เดิม) ในฤดูกาล 2489 – 2490 และพาทีมขึ้นสู่ ฟุตบอลลีกดิวิชัน 1 (เดิม) ก่อนจะแขวนสตั๊ดเมื่อ พ.ศ. 2498 เมื่ออายุได้ 34 ปี

**ผู้ฝึกสอนและผู้จัดการทีม**

**ลิเวอร์พูล**
หลังจากเริ่มงานผู้ฝึกสอนกับทีมเล็ก ๆ 2 ทีมคือ เนลสัน และ รอชเดล เฟแกนจึงได้เข้ามาเป็นผู้ฝึกสอนทีมเยาวชนให้กับลิเวอร์พูลเมื่อ พ.ศ. 2501 ในยุคที่ ฟิล เทย์เลอร์ เป็นผู้จัดการทีมโดยเขาได้ปั้นนักเตะเยาวชนที่มีฝีเท้าดีและพรสวรรค์สูงขึ้นสู่ทีมชุดใหญ่และกลายเป็นตำนานนักเตะของลิเวอร์พูลในเวลาต่อมาอาทิ โรเจอร์ ฮันท์ , เอียน คัลลาแกน และ ทอมมี สมิธ
ใน พ.ศ. 2514 หลังจากที่เป็นผู้ฝึกสอนทีมเยาวชนให้กับทีมหงส์แดงนานถึง 13 ปีเฟแกนได้เลื่อนขึ้นมาเป็นหนึ่งในทีมผู้ฝึกสอนให้กับทีมชุดใหญ่ของทีมลิเวอร์พูลในยุคที่ บิลล์ แชงคลี เป็นผู้จัดการทีมและกำลังวางรากฐานความยิ่งใหญ่ให้กับลิเวอร์พูล
ต่อมาเมื่อ พ.ศ. 2517 แชงคลีได้วางมือจากการคุมทีมโดยมี บ๊อบ เพสลีย์ ผู้ช่วยผู้จัดการทีมขึ้นมาคุมทีมแทนเฟแกนก็ยังคงเป็นผู้ฝึกสอนให้กับทีมชุดใหญ่ร่วมกับ รอนนี มอรัน ซึ่งเป็นลูกหม้อของทีมหงส์แดงตั้งแต่เป็นนักเตะ
กระทั่ง พ.ศ. 2522 เฟแกนได้ถูกเลื่อนขึ้นมาเป็นผู้ช่วยผู้จัดการทีมเป็นมือขวาของเพสลีย์เมื่อเพสลีย์ได้วางมือใน พ.ศ. 2526 โดยเฟแกนได้ขึ้นเป็นผู้จัดการทีมแทนและปีแรกของการคุมทีมเขาสามารถพาทีมหงส์แดงคว้าทริปเปิลแชมป์ได้สำเร็จคือ ฟุตบอลลีกดิวิชัน 1 (เดิม) , ยูโรเปียนคัพ และ ลีกคัพ แต่ในฤดูกาลต่อมาหลังจากเกิด โศกนาฏกรรมเฮย์เซล เฟแกนก็ประกาศวางมือและมี เคนนี แดลกลีช ขึ้นคุมทีมแทนแต่เฟแกนก็ยังคงมาเยี่ยมเยือนสนามแอนฟีลด์และสนามซ้อมเมลวูดอย่างสม่ำเสมอ

**เสียชีวิต**
โจ เฟแกนถึงแก่กรรมเมื่อวันที่ 30 มิถุนายน พ.ศ. 2544 ด้วย โรคมะเร็ง ขณะมีอายุได้ 80 ปีโดยศพของเฟแกนได้ถูกนำไปฝังที่สุสานแอนฟีลด์ซึ่งตั้งอยู่ไม่ห่างจากสนามแอนฟีลด์

**เกียรติประวัติ**

**ในฐานะผู้เล่น**
 แมนเชสเตอร์ซิตี- ฟุตบอลลีกดิวิชัน 2 (เดิม) (1) : 1946 – 47

**ในฐานะผู้จัดการทีม**
 ลิเวอร์พูล- ฟุตบอลลีกดิวิชัน 1 (เดิม) (1) : 1983 – 84- ยูโรเปียนคัพ (1) : 1983 – 84- ลีกคัพ (1) : 1983 –84 
หมวดหมู่:นักฟุตบอลชาวอังกฤษ
หมวดหมู่:ผู้จัดการทีมฟุตบอลชาวอังกฤษ
หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:นักฟุตบอลจากลิเวอร์พูล
หมวดหมู่:ผู้จัดการทีมสโมสรฟุตบอลลิเวอร์พูล
ฉันก็คง

"ฉันก็คง" เป็นซิงเกิลของวงดนตรีลาบานูน จากอัลบั้ม N.E.W.S. กับค่ายจีนี่เรคคอร์ดสในเครือจีเอ็มเอ็ม แกรมมี่ เขียนเนื้อร้อง-แต่งทำนองโดย เมธี อรุณ และเรียบเรียงโดย ลาบานูน เนื้อหาของเพลงพูดถึงเรื่องของคนที่เข้าใจความรักว่า หากถึงเวลาหนึ่งที่ต้องจากกัน และปล่อยเขาจากไปเจอสิ่งที่ดีกว่าเรา ก็ต้องยอมรับความเป็นจริง แต่อย่างไรความรักก็ยังสวยงามเหมือนเดิม ซึ่งเป็นความรักแบบผู้ใหญ่

**มิวสิกวีดีโอ**
ส่วนมิวสิควิดีโอที่กำกับโดย พีท-พัชร ภัททกวงศ์ ถ่ายทำกันถึงบางเสร่ จ.ชลบุรี โดยมี อาย-กมลเนตร เรืองศรี และ นัท-ณรัช วัฒนดำรงชาติ นักกีฬาโปโลน้ำระดับทีมชาติไทย มาแสดงในมิวสิกวีดีโอ มีส่วนผสมทั้งความโรแมนติกและดราม่า เล่าเรื่องของชายหนุ่มและหญิงสาวที่เต็มไปด้วยความแตกต่าง แต่ดันมาตกหลุมรักกัน วันหนึ่งนางเอกต้องตัดสินใจเลือกระหว่างเรื่องเรียนกับความรัก ฝ่ายชายจึงต้องทำความเข้าใจและยอมรับมัน

**ชาร์ต**

**อ้างอิง**
หมวดหมู่:เพลงไทยสากล
หมวดหมู่:เพลงในปี พ.ศ. 2559
หมวดหมู่:ซิงเกิลในปี พ.ศ. 2560
หมวดหมู่:ซิงเกิลในสังกัดจีนี่เรคคอร์ดส
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงของลาบานูน
หมวดหมู่:เพลงป็อปร็อกไทย
เขตของประเทศบรูไน

เขตของประเทศบรูไน (daerah) เป็นเขตการปกครองระดับแรกของประเทศบรูไน โดยแบ่งออกเป็นสี่เขต ได้แก่ เขตบรูไน-มัวรา เขตเบอไลต์ เขตตูตง และเขตเติมบูรง ในแต่ละเขตจะมีเมืองเป็นศูนย์กลางการปกครองและเศรษฐกิจหลัก ยกเว้นบรูไน-มัวรา ซึ่งศูนย์กลางหลักอยู่ที่บันดาร์เซอรีเบอกาวัน ซึ่งเป็นเมืองหลวงของประเทศ

**ดูเพิ่ม**
ISO 3166-2:BN

**อ้างอิง**

**แหล่งข้อมูลอื่น**
  Districts of Brunei on Statoids.com
หมวดหมู่:หน่วยการบริหารของประเทศบรูไน
ปีเตอร์ ฟินช์

เฟรเดอริก จอร์จ ปีเตอร์ อินเกิล ฟินช์ (Frederick George Peter Ingle Finch; 28 กันยายน ค.ศ. 1916 – 14 มกราคม ค.ศ. 1977) เป็นนักแสดงชาวออสเตรเลียที่เกิดในอังกฤษ เขาเป็นที่จดจำจากบทบาท "คนบ้าแบบไร้เหตุผล" (crazed) ในบทผู้ประกาศข่าวโทรทัศน์ฮาวเวิร์ด บีเอล ในภาพยนตร์เรื่อง Network (1976) ซึ่งทำให้เขาได้รับรางวัลออสการ์, รางวัลสถาบันศิลปะภาพยนตร์และโทรทัศน์บริติช และรางวัลลูกโลกทองคำ เขายังได้รับรางวัลแบฟตาในสาขานักแสดงนำชายยอดเยี่ยมถึง 5 ครั้ง ซึ่งมีการบันทึกว่าเป็นจำนวนมากกว่านักแสดงใด ๆ และยังเป็นนักแสดงคนแรกในประวัติศาสตร์ออสการ์ที่ได้รับรางวัลหลังจากที่เสียชีวิตแล้ว

**อ้างอิง**

**แหล่งข้อมูลอื่น**
2075- ปีเตอร์ ฟินช์ ที่ ออสเตรเลียนดิกชันนารีออฟไบโอกราฟี- เสียงระหว่างสัมภาษณ์กับปีเตอร์ ฟินช์ ในปี ค.ศ. 1973 เมื่อพูดถึงออสเตรเลีย
หมวดหมู่:บุคคลที่เกิดในปี พ.ศ. 2459
หมวดหมู่:บุคคลที่เสียชีวิตในปี พ.ศ. 2520
หมวดหมู่:บุคคลจากซิดนีย์
หมวดหมู่:ชาวออสเตรเลียเชื้อสายอังกฤษ
หมวดหมู่:นักแสดงออสเตรเลีย
หมวดหมู่:นักแสดงภาพยนตร์ชาวออสเตรเลีย
หมวดหมู่:นักแสดงนำชายยอดเยี่ยม รางวัลออสการ์
เออร์เนสต์ บอร์กไนน์

เออร์เนสต์ บอร์กไนน์ (Ernest Borgnine; 24 มกราคม ค.ศ. 1917 – 8 กรกฎาคม ค.ศ. 2012) เป็นนักแสดงและนักพากย์ชาวอเมริกันที่ปรากฏตัวอยู่ในอาชีพการแสดงมากว่า 6 ทศวรรษ มีผลงานการแสดงภาพยนตร์และโทรทัศน์ทั้งหมด 178 เรื่อง ระหว่างปี ค.ศ. 1951–2012 เขาเริ่มมีชื่อเสียงหลังจากแสดงในภาพยนตร์เรื่อง ชั่วนิรันดร์ (1953) ที่นำแสดงโดยเบิร์ต แลนแคสเตอร์ จนในปี ค.ศ. 1955 บอร์กไนน์กวาดรางวัลด้านการแสดงในสาขานักแสดงนำจาก 5 สถาบัน รวมถึงรางวัลออสการ์, รางวัลแบฟตา และรางวัลลูกโลกทองคำ จากผลงานการแสดงในภาพยนตร์เรื่อง มาร์ตี คนขายเนื้อกับรักแท้ (1955)
บอร์กไนน์ยังเป็นที่จดจำในละครซิตคอมเรื่อง McHale's Navy (1962–1966) และซีรีส์โทรทัศน์เรื่อง จิ้งจอกสายฟ้า (1984–1986) ในบทโดมินิก ซานทีนี เขายังถูกเสนอชื่อเข้าชิงรางวัลเอ็มมีเมื่ออายุ 92 ปี สำหรับผลงานในภาพยนตร์โทรทัศน์เรื่อง อีอาร์ นอกจากผลงานด้านการแสดงแล้ว บอร์กไนน์ยังเป็นที่รู้จักจากการพากย์เป็นเมอร์เมด แมน ในการ์ตูนแอนิเมชันเรื่อง สพันจ์บ็อบ สแควร์แพนส์ ตั้งแต่ปี ค.ศ. 1999–2012 โดยก่อนหน้านั้นเขาเคยพากย์เสียงในการ์ตูนเรื่อง เดอะซิมป์สันส์ และ All Dogs Go to Heaven: The Series

**อ้างอิง**

**แหล่งข้อมูลอื่น**
 0000308- 93303368
หมวดหมู่:บุคคลที่เกิดในปี พ.ศ. 2460
หมวดหมู่:บุคคลที่เสียชีวิตในปี พ.ศ. 2555
หมวดหมู่:นักแสดงชายชาวอเมริกัน
หมวดหมู่:นักแสดงชายชาวอเมริกันในศตวรรษที่ 20
หมวดหมู่:นักแสดงชายชาวอเมริกันในศตวรรษที่ 21
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:ชาวอเมริกันเชื้อสายอิตาลี
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:เสียชีวิตจากภาวะไตล้มเหลว
หมวดหมู่:วิดีโอเกมที่มีฉากในสหรัฐอาหรับเอมิเรตส์

สหรัฐอาหรับเอมิเรตส์
สหรัฐอาหรับเอมิเรตส์
สหรัฐอาหรับเอมิเรตส์
อีวอน แบลิน

อีวอน แบลิน (Yvon Beliën; 28 ธันวาคม ค.ศ. 1993 —) เป็นนักวอลเลย์บอลหญิงชาวดัตช์ เธอเล่นในตำแหน่งตัวบล็อกกลางให้กับทีมชาติเนเธอร์แลนด์

**ประวัติ**
ในปี ค.ศ. 2013 เธอได้รับเลือกให้เป็นตัวแทนทีมชาติเนเธอร์แลนด์เข้าร่วมการแข่งขันวอลเลย์บอลเวิลด์กรังด์ปรีซ์ 2013 และในปีเดียวกันเธอยังได้เข้าร่วมแข่งขันชิงแชมป์ยุโรป และชิงแชมป์โลก 2014 รอบคัดเลือก
ในการแข่งขันชิงแชมป์ยุโรป 2015 เธอได้เป็นผู้มีส่วนสำคัญในการพาทีมเข้ารับรางวัลเหรียญเงิน และในปี ค.ศ. 2016 เธอได้รับรางวัลเหรียญทองแดงจากการแข่งขันวอลเลย์บอลเวิลด์กรังด์ปรีซ์

**สังกัดสโมสร**
 NED Peelpush (ค.ศ. 2009–2010)- NED VC Weert (ค.ศ. 2011–2013)- GER Ladies in Black Aachen (ค.ศ. 2013–2014)- GER ชเวรีแนร์ เอสเซ (ค.ศ. 2014–2015)- ITA  รีแวร์วอลเลย์ปีอาเซนซา (ค.ศ. 2015–2016)- ITA ลียูโจนาร์ดเมกกานีกาโมเดนา (ค.ศ. 2016–)

**อ้างอิง**

**แหล่งข้อมูลอื่น**
  FIVB profile-  CEV profile date=2015-04-02 
หมวดหมู่:นักวอลเลย์บอลหญิงชาวดัตช์
หมวดหมู่:นักวอลเลย์บอลในโอลิมปิกฤดูร้อน 2016
หมวดหมู่:บุคคลจากจังหวัดนอร์ทบราแบนต์
บลูด์ (โปรแกรมประยุกต์)

Blued คือแอพสังคมออนไลน์ของเกย์ที่ใหญ่ที่สุดในโลก เปิดตัวเมื่อปี 2012 เป็นแอพฟรีที่มีผู้ใช้กว่า 27 ล้านคนโดยส่วนใหญ่จะมาจากชาวจีนเป็นหลัก โดยแอพนี้รองรับบนระบบปฎิบัติการ Android และ iOS โดยจะมีฟังก์ชั่นการยืนยันโปรไฟล์, ถ่ายทอดสด, หน้าไทม์ไลน์ และกลุ่มสนทนา ตัวแอพนี้มีมูลค่าสูงถึง 600 ล้านดอลลาร์สหรัฐ
**ประวัติ =
เมื่อ 12 ปีก่อน Geng Le (หรือรู้จักกันในนาม Ma Baoli) เคยเป็นตำรวจที่แต่งงานมีครอบครัวแล้วที่อาศัยอยู่ทางตอนเหนื่อของประเทศจีน และได้สร้างเว็บ  Danlan.org เป็นเว็บไซต์สำหรับเกย์โดยเฉพาะไว้เป็นความลับ จนกระทั่งในปี 2012 เมื่อผู้บังคับบัญชาของเขาค้นพบเว็บของเขา Geng Le ได้สูญเสียทั้งครอบครัวและงานของเขาไป จึงมุ่งมั่นที่จะทำให้กฎหมายของเพศเดียวกันนั้นถูกต้องตามกฎหมาย  งานของเขาที่ทำคือสร้างแอพ Blued ขึ้นมาเป็นแอพสังคมเกย์แรกๆที่เหมาะสำหรับชาวเกย์โดยเฉพาะ
โดยในวันนี้ Blued มีพนักงานมากกว่า 200 คนที่ประจำการอยู่ที่เมืองปักกิ่ง ประเทศจีน และเมื่อเร็วๆนี้ก็ได้เปิดสำนักงานใหม่อีกแห่งที่กรุงลอนดอน ประเทศสหราชอาณาจักร ที่จะคอยดูภาพรวมทั้งหมดของการขยายตัวของแอพในต่างประเทศ เพียงแค่ 4 ปีเท่านั้น Blued ก็ได้กลายเป็นสังคมเกย์ที่ใหญ่ที่สุดในโลกที่มีผู้ใช้งานมากกว่า 27 ล้านคน
ความเห็นของความร่วมมือระดับโลกระหว่าง Blued และ Hornet ผู้บริหารของแอพ Hornet คุณ Sean Howell  ได้ประกาศไว้ว่า "แอพเกย์ได้มีการพัฒนาขึ้นขึ้นมาเมื่อไม่กี่ปีที่แล้วเพื่อเพิ่มการมีส่วนร่วมของผู้ใช้ที่ต้องการประสบการณ์การใช้งานบนมือถือที่มากกว่าใคร"
**ฟังก์ชั่นต่างๆ =- ยืนยันโปรไฟล์ - ที่โปรไฟล์จะโชว์เครื่องหมายติ๊กถูกสีเหลืองไว้บนหน้าโปรไฟล์เมื่อถูกตรวจสอบด้วยทีมงานของ Blued ทางทีมงานจะเปรียบเทียบกันอย่างระมัดระวังโดยการบันทึกวิดีโอ 10 วินาทีบนแอพของ Blued กับรูปโปรไฟล์ที่ได้ตั้งไว้เพื่อตัดสินใจรูปภาพนั้นเป็นผู้ใช้จริงๆที่ได้ส่งยืนยันมา- ถ่ายทอดสด - การถ่ายทอดสดนั้นกำลังมาแรงในทุกๆที่ Blued จึงได้ให้ผู้ใช้สามารถถ่ายทอดสดร่วมกับชุมชนของเราและแสดงให้เห็นว่ามีผู้คนหลากหลายชื่นชอบพวกเขา ผู้ใช้ทุกคนมีโอกาสได้เข้าร่วมและสร้างผู้ติดตามของเขาหรือแฟนๆได้ การถ่ายทอดสดมีคนคอยควบคุมอยู่เบื้องหลังทุกวันทุกเวลาหรือที่เรียกว่า 24/7 เพื่อส่งเสริมเนื้อหาที่เป็นด้านบวกและประสบการณ์ที่สนุก- ฟีด - ผู้ใช้งานสามารถเลื่อนผ่านรูปภาพต่างๆหรือวิดีโอที่ถูกโพสต์โดยผู้ชายที่คุณติดตาม หน้าฟีดสามารถแสดงโพสต์ที่อยู่ใกล้ๆหรือโพสต์ที่กำลังเป็นกระแสจากทั่วโลกได้- ตาราง - ตารางแสดงโปรไฟล์ที่อยู่ใกล้ๆโดยแสดงระยะห่างและผู้ติดตามโปรไฟล์นั้นๆ หรือการมีสนทนาหนึ่งต่อหนึ่ง ตัวกรองนั้นรองรับกับผู้ใช้ที่ต้องการให้แสดงโปรไฟล์ตามที่เลือกไว้ที่ตรงกับโปรไฟล์ต่างๆ- กลุ่ม -  กลุ่มสนทนานั้นรองรับกับผู้ใช้ที่เข้าร่วมกลุ่มที่ตรงกับความสนใจของพวกเขาหรือตามที่อยู่ใกล้ๆ ผู้คนหลายๆคนร่วมกันจัดระเบียบและสนทนากับเรื่องที่เป็นประเด็นหรือเรื่องชีวิตประจำวัน
**แหล่งอ้างอิง =
**ลิงค์ภายนอก =
เว็บไซต์อย่างเป็นทางการ
แม่แบบ:Dragongateusa profile/doc

{
	"params": {
		"id": {
			"aliases": 
				"1"
			,
			"label": "identifier",
			"example": "homicide",
			"type": "string"
		},
		"name": {
			"aliases": 
				"2"
			,
			"example": "Homicide",
			"type": "string"
		}
	},
	"paramOrder": 
		"id",
		"name"
	,
	"description": "This template adds a link to the Dragon Gate USA profile of a wrestler"
}

**Usage**
Scott Steiner: : Jon Moxley